Αλμυρίκια με γαύρο μαρινάτο και βινεγκρέτ ντομάτας
Ένα πρωτότυπο σαλατοφαγητό που θέλει μόνο λίγο ψωμί για να γίνει και χορταστικό...
1 κιλό αλμυρίκια, καθαρισμένα από τα χοντρά κοτσάνια, περίπου 40 φιλέτα γαύροι μαρινάτου (στα ψυγεία των σούπερ μάρκετ στο τμήμα με τα αλίπαστα), 1 μεγάλη ώριμη ντομάτα (περίπου 200 γρ.), 1 σκελίδα σκόρδου, 100 ml ελαιόλαδο, 20 ml ξίδι από κόκκινο κρασί, αλάτι, φρεσκοτριμμένο πιπέρι
Για να φτιάξουμε τα αλμυρίκια με γαύρο μαρινάτο και βινεγκρέτ ντομάτας, ξεκινάμε κόβωντας την ντομάτα στη μέση, τη στύβουμε ελαφρώς με το χέρι, τινάζοντάς τη να φύγουν τα νερά και τα σπόρια, και την πολτοποιούμε με το σκόρδο στο μπλέντερ.Σουρώνουμε τον πολτό σε λεπτή σήτα.Παίρνουμε το χυμό της ντομάτας, προσθέτουμε το ελαιόλαδο, το ξίδι, αλάτι, πιπέρι και ανακατεύουμε. Δεν πρέπει τα υλικά της βινεγκρέτ να ομογενοποιηθούν.Βράζουμε άφθονο αλατισμένο νερό σε μεγάλη κατσαρόλα και, όταν κοχλάσει, ρίχνουμε τα αλμυρίκια.Τα ζεματίζουμε για 2 λεπτά ή μέχρι να μαλακώσουν ελαφρώς.Τα σουρώνουμε και τα βάζουμε σε λεκάνη με κρύο νερό, στο οποίο έχουμε προσθέσει παγάκια.Έτσι θα σταματήσει ο βρασμός και θα διατηρήσουν το πράσινο χρώμα τους.Τα σουρώνουμε, τα βάζουμε πάνω σε καθαρή πετσέτα και τα πιέζουμε με την πετσέτα ώστε να στραγγίξουν από τα πολλά υγρά τους.Tα μεταφέρουμε σε μεγάλο μπολ, περιχύνουμε με τη βινεγκρέτ και ανακατεύουμε. Μεταφέρουμε το μείγμα σε μεγάλη σαλατιέρα και γαρνίρουμε με το γαύρο.Σερβίρουμε και συνοδεύουμε με ψωμί.
Γαύρος,Χόρτα , Μυρωδικά